

 9820 гр. Смядово, пл. „Княз Борис І”№2; телефон: 05351/2033; факс: 05351/2226

Obshtina\_smiadovo@abv.bg www.smyadovo.bg

**О Б Я В А**

 Във връзка с изпълнение на дейностите по проект **№ BG05M2OP001-3.002-0039 „Децата на община Смядово – заедно мечтаят, учат и играят“,** финансиран сдоговор за БФП № BG05M2OP001-3.002-0039-С01по процедура BG05M20P001-3.002 „Образователна интеграция на учениците от етническите малцинства и/или търсещи или получили международна закрила“на Оперативна програма „Наука и образование за интелигентен растеж“ 2014-2020 г., Община Смядово

**ОБЯВЯВА КОНКУРСНА ПРОЦЕДУРА**

**ЗА ПОДБОР НА *ЛОГОПЕД***

 **І. Кратко описание на длъжността:**

 Осъществява корекционно - възпитателна работа, чрез прилагане на разнообразни средства и форми за диагностика и оценяване на комуникативните нарушения, както и прилагане на иновационни корекционни техники и методи за работа с учениците за повишаване на възможностите им за комуникация

 Оказва методологическа подкрепа на екипа и семействата по отношение на успешна вербална и невербална комуникация. Разработва и прилага подходящи планове за логопедични намеси, които са фокусирани върху детето, съобразени с неговата възраст и увреждане.

 **ІІ. Минимални изисквания за заемане на длъжността:**

1. Степен на образование – висше (бакалавър/магистър), професионално направление “Логопедия“.
2. Професионален опит – в сферата на социалните или хуманитарните дейности, здравеопазване или образование.
3. Опитът при изпълнение на други проекти е предимство.

 **ІІІ. Специфични изисквания за заемане на длъжността:**

1. Да е дееспособно лице.
2. Да не е осъждано за умишлено престъпление от общ характер и да не е лишено по съдебен ред от правото да заема съответната длъжност.

 **ІV. Допълнителни изисквания:**

1. Готовност за работа по график.
2. Компютърна компетентност – Microsoft Word, Microsoft Excel.
3. Умения и нагласа за работа с деца и ученици в риск.

 **V. Ред за провеждане на подбора:**

 Процедурата по подбор на кандидатите ще се проведе в два етапа, както следва:

1. **Проверка на представените документи:**
	1. *Документи за участие в конкурсната процедура:*
* Заявление по образец;
* Автобиография по образец;
* Декларация по образец;
* Декларация по ЗЗЛД, по образец;
* Копие на диплома за придобита степен на образование, съобразно изискванията;
* Копие на документ, удостоверяващ наличието на професионален опит (в случай, че кандидатът притежава такъв);
* Други – препоръки, удостоверения, сертификати (ако е приложимо).

 *1.2.* *Място за подаване на документи:*

Документите се подават лично в Информационния център, разположен в административната сграда на община Смядово – пл. „Княз Борис І“ №1, за проект № BG05M2OP001-3.002-0039 „Децата на община Смядово – заедно мечтаят, учат и играят“, в срок до: 17.00 ч. на 19.12.2018 г. (включително).

 Образци на документите за участие в конкурсната процедура са достъпни на интернет страницата на община Смядово или в Информационния център на Общината.

 ***До участие в процедурата за подбор, се допускат само лица, които са представили в срок всички необходими документи, посочени в обявата.***

1. **Интервю:**
	1. *Дата за провеждане на интервю с кандидатите:*

 Кандидатите, допуснати до интервю, ще бъдат уведомени лично за датата и

 часа на провеждането му.

* 1. *Място на провеждане на интервю с кандидатите:*

Заседателната зала, разположена на втория етаж, в административната сграда на община Смядово.

1. **Обявяване на резултатите:**

Окончателните резултати от проведената процедура за подбор ще бъдат обявени на интернет страницата на Община Смядово, както и на информационното табло, намиращо се в административна сграда.

С одобрения кандидат ще бъде сключен срочен трудов договор за 7 месеца в рамките на периода за изпълнение на проекта, а възнаграждението се осигурява по проект **№ BG05M2OP001-3.002-0039 „Децата на община Смядово – заедно мечтаят, учат и играят“** по процедура BG05M20P001-3.002 „Образователна интеграция на учениците от етническите малцинства и/или търсещи или получили международна закрила“.

**Всички кандидатури ще се разглеждат при стриктна конфиденциалност, като предоставената лична информация ще бъде използвана само и единствено за целите на настоящия подбор съгласно ЗЗЛД.**